İsmayıl Məmmədov (futbolçu)

İsmayıl Məmmədov () - Azərbaycan futbolçusu, yarımmüdafiəçi. Azərbaycan yığma komandasında çıxış etmişdir.

 Tərcümeyi halı 
İsmayıl Məmmədov Azərbaycanın futbol çempionatının yüksək liqasında ilk debutunu  16 yaşındaykən Sumqayıtın "Xəzər" komandasının heyətində etmişdir. Növbəti futbol mövsümündə o, təmsil etdiyi komandanın oyunlarında müntəzəm olaraq çıxış etmiş və 1997-ci ilədək öz komandasının şərəfini qorumuşdur. 1992 və 1993-cü illərdə o, "Xəzər" komandasının tərkibində futbol çempionatının gümüş mükafatçısı olmuşdur. 1994-1995-ci il mövsümünün nəticələrinə əsasən "Xəzər" komandası yüksək liqanı tərk etsə də, 1995/96-cı il mövsümündə birinci divizionun turnirində qalib gəlmişdir. İsmayıl Məmmədov 1996/97-ci il mövsümündə 12 qolla öz komandasının bombardiri olmuşdur.[ http://www.pfl.az/uploads/arxiv/199697/bombardirlertop10199697.pdf  Çempionatın bombardirləri: Top-10 – 1996/97]

İ.Məmmədov 1997/98-ci il mövsümündə Ordu İdman Klubunda (OİK) çıxış etmiş, bir il sonra Sumqayıta, "Kimyaçı" adlandırılan komandaya qayıtmışdır. O, 1999-cu ildə "Şəmkir" komandasına keçmiş, üç il bu komandanın tərkibində çıxış etmiş, 1999–2000 və 2001-2002-ci il mövsümlərində həmin komandanın tərkibində ölkə çempionu və həmçinin 2001-2002-ci il mövsümündə Azərbaycan Kubokunun finalçısı olmuşdur.

İsmayıl Məmmədovun 2003-2004-cü il mövsümündə şərəfini qoruduğu "Neftçi" (Bakı) komandası elə həmin mövsümdə ölkə çempionu və ölkə Kubokunun qalibi olmuşdur. Növbəti il, o, Ağdamın "Qarabağ" komandasının tərkibində çıxış etmiş, 2005/2006-cı il mövsümündə Yevlağın "Karvan" komandasının tərkibində ölkə çempionatının gümüş medalını qazanmışdır. İ.Məmmədov öz karyerasının son mövsümlərini "Gənclərbirliyi" (Sumqayıt), MOİK və "Karvan" komandalarında oynamışdır.Yığmamızın sabiq futbolçusu karyerasını başa vurdu , 2010/2011-ci il mövsümündə o, Birinci liqada "Abşeron" komandasının heyətində çıxış etmiş və turnirin qalibi olmuşdur.

Azərbaycan yüksək liqasında 76 qol vurmuşdur.

İ.Məmmədov futbol üzrə Azərbaycan milli yığmasında ilk oyunu 17 aprel 2002-ci ildə Maltanın yığma komandası ilə keçirilən yoldaşlıq matçı olmuşdur. O, oyunun 85-ci dəqiqəsində Emin İmaməliyevi əvəz etmişdir.. Milli yığma komandanın heyətində ikinci oyunu yalnız iki il yarımdan sonra olmuşdur. Ümumilikdə o 2002-2005-ci illərdə milli yığmanın tərkibində 7 oyun keçirmişdir.

 İstinadlar 

Kateqoriya:Azərbaycan futbolçuları
Kateqoriya:5 avqustda doğulanlar
Kateqoriya:1976-cı ildə doğulanlar
Kateqoriya:Neftçi PFK oyunçuları
Kateqoriya:Azərbaycanın kişi futbolçuları
Kateqoriya:MOİK Bakı FK oyunçuları
Kateqoriya:Qarabağ FK oyunçuları
Kateqoriya:Şamaxı FK oyunçuları
Kateqoriya:Azərbaycan milli futbol komandasının oyunçuları
Kateqoriya:Karvan İK oyunçuları
Kateqoriya:Standard Sumqayıt FK oyunçuları
Kateqoriya:Şəmkir FK oyunçuları